خضره والسندباد القبلى

خضره والسندباد القبلى (بالإنجليزية: Khadra and Sindbad the Southerner - Khadra wa Sindibad el khebli) فيلم مزيكا، واستعراضى، وكوميدى، ودراما مصرى للمخرج السيد زيادة ، اللى شارك فى كتابة سيناريو وحوار قصة محروس زياده. قام بالبطولة كمال الشناوى، ودرية أحمد، ومحمود المليجى، ومحمود شكوكو، وحسن فايق. تدور أحداث الفيلم حول عباس اللى يصاب بلوثه عقليه بعدما اخبره محمود مدير أعماله بوفاة ابنته بالكذب، بعدها يقع محمود فى ورطه لما يرى خضره، فيختطفها لظنه أنها بنت عباس.
الفيلم من إنتاج شركة أفلام الشعب (السيد ومحروس زيادة وشركاهما).
صدر لدور العرض المصرية فى 2 ديسمبر 1951.
منح موقع قاعدة بيانات الأفلام على الإنترنت (IMDb) الفيلم درجة 4.8/ 10.
منح موقع قاعدة بيانات الأفلام العربية «السينما.كوم» الفيلم درجة 6.6/ 10.
 طاقم التمثيل 
كمال الشناوى: فى دور فؤاد بك.
درية أحمد: فى دور خضرة.
محمود المليجى: فى دور زكى بك (ابن شقيق محسن بك)
محمود شكوكو: فى دور الفهلوي.
حسن فايق: فى دور السندباد القبلي.
زوزو شكيب: فى دور فيفى صديقة زكي.
عباس فارس: فى دور المجنون (محسن بك)
رياض القصبجى: فى دور أبو حدوة.
على الكسار: فى دور عم بشير.
حسان اليمانى (حسان فضل): فى دور نايلون.
جلال صادق (الوجه الجديد): فى دور جلال (شقيق فيفى).
صفا الجميل (صفا محمد): فى دور جميل.
بالاشتراك مع: حسين إبراهيم – عفاف شاكر – عبده يوسف – محمود الرشيدى – حسن أتلة – أحمد أبو عبية – سامى نعسان – كامل الشباسى – وهبة حسب الله – دنجل (عجمى عبد الرحمن) – أحمد عبد الفتاح – يعقوب طانيوس – عمر الجيزاوى – الراقصة نبوية مصطفى – الراقصتين (ليز ولين).
 درية احمد وشخصية خضره 
دريه احمد مولوده لعيله بدوية، واتجهت للغناء، واتجوزت من المؤلف والمنتج والمخرج (السيد زيادة) اللى رشحها للعمل فى السينما. وصلت أدوار ثانوية، لحد سنة 1950، حيث اخدت أدوار البطولة المُطلقه بأداء شخصية (خضرة) فى شوية أفلام زى (مغامرات خضرة) سنة 1950، و (خضرة والسندباد القبلى) سنة 1951، و (العاشق المحروم) 1954. اعتزلت العمل الفنى فى سنة 1967، ورحلت سنة 2003 بعد عملية دقيقة بالمخ أجرتها فى باريس.
 أغانى الفيلم 
كلمات الأغانى من تأليف السيد زيادة، وفتحى قورة.
الألحان من وضع محمود الشريف، و إبراهيم حسين، وعمر الجيزاوى، وسامى نعسان، ومحمد إحسان.
يا قطن مصر: (غناء عمر الجيزاوى)
ادى النعيم: (غناء جلال صادق، ودرية أحمد)
واحده وواحده يساوى اتنين: (غناء محمود شكوكو)
ول يا ول: (غناء درية أحمد)
واه يابوي: (غناء درية أحمد)
على عيني: (غناء درية أحمد)

تصنيف:دراما
تصنيف:افلام 1952
تصنيف:صفحات تستخدم خاصية P345
تصنيف:صفحات بيها بيانات ويكى بيانات
تصنيف:صفحات تستخدم خاصية P495
تصنيف:افلام مصريه